Comunitatea Identitara 


INSTITUTUL ANTIROMÂNESC ȘI TERORIST ELIE WIESEL ATACĂ NAȚIONALIȘTII 
ROMANI IN RAPORTUL SAU ANUAL 


Am constatat că institutul Elie Wiesel, în raportul său anual, a menţionat Asociaţia Comunitatea Identitară- 
România, numind-o “organizaţie de extremă dreapta” şi acuzându-ne că publicăm în mod sistematic 


conţinut antisemit, negaționist, instigator, apologetic pe canalele noastre de Telegram și Instagram. 


Motivul pentru care ne consideră “extremişti” e faptul că am participat în 2023 la comemorarea luptătorilor 
anticomuniști din Munţii Făgăraş, în cadrul Zilelor Rezistenței Anticomuniste, eveniment organizat legal de 
Fundaţia Ion Gavrilă Ogoranu. În document au atașat o poză cu delegaţia Comunităţii Identitare afişând un 
banner pictat cu mesajul “Cinsteşte-ţi eroii anticomuniști”, pe care mai apare o cruce şi secera şi ciocanul 


tăiate. 


Nu ne miră faptul că pentru institutul Elie Wiesel, condus de bolșevicul notoriu Alexandru Florian 
(propagandist comunist înainte de 1989), exercitarea dreptului la libertate religioasă şi comemorarea celor 
ce-au luptat împotriva comunismului precum şi simbolurile creștine şi anticomuniste sunt ceva groaznic, ca 


tămâia pentru draci. 


Este arhicunoscut faptul că pentru institutul Elie Wiesel, orice naţionalist, orice român care-și iubeşte 
neamul şi ţara, care este incorect politic (adică gândeşte liber, nu cum vrea sistemul) este un om rău şi 
trebuie etichetat cu termeni scoşi din limbajul de lemn al marxismului cultural: antisemit, xenofob, fascist, 


rasist, nazist, homofob, extremist de dreapta, etc.. 


Aceste lucruri nu ne mai surprind, având în vedere că Alexandru Florian, preşedintele institutului, a declarat 
la un moment dat, cu ură orbească, faptul că orice român care se îmbracă în port popular şi nu este ţăran 
este fascist, legionar. Evident că acestui individ care îl lăuda pe Ceauşescu în lucrările sale îi creşte tensiunea 
când vede poze cu Corneliu Zelea Codreanu în port popular și începe să bată câmpii cu teorii rupte de 


realitate. 


Asociaţia Comunitatea Identitară România este un ONG înregistrat legal la judecătorie (unde nu se 
înregistrează organizaţii extremiste) şi care a acţionat mereu în cadrul legii. Politrucii care au scris acest 
raport nu au fost în stare nici măcar să dea un singur exemplu de fapt sau discurs antisemit, extremist, 
fascist, rasist, etc. de care s-ar face răspunzătoare organizaţia noastră. Suntem 100% siguri că dacă ar fi fost 


un astfel de exemplu, ar fi făcut referinţă la el pentru a-şi justifica poziţia. 


Institutul pentru studierea holocaustului în România — Elie Wiesel este un institut de stat, angajaţii acestuia 
sunt plătiţi cu salarii grase (din taxele şi impozitele românilor) să lucreze împotriva românilor. Aceştia 
pretind că se ocupă cu cercetarea istorică, dar în realitate prezintă o teorie oficială asupra unor evenimente 
istorice şi condamnă pe oricine are o altă opinie. Lucrurile sunt şi mai grave, pe baza unor legi 
antiromâneşti, care încalcă dreptul la liberă exprimare şi sunt anticonstituţionale, de care se fac şi ei 
răspunzători, aceşti inchizitori moderni (şi nu doar ei) pot face plângeri penale împotriva românilor care 


consideră că adevărul nu se teme de examinare şi nu este acela prezentat de sistem. 


Atragem atenţia asupra faptului că activitatea institutului Elie Wiesel depăşeşte atribuţiile de „studiere a 
holocaustului” şi intră în zona incitării: Ei redenumesc şcoli care poartă nume de mari personalităţi 
româneşti (Mircea Vulcănescu), schimbă numele străzilor şi a podurilor care poartă nume de naționaliști 
români, anulează evenimente culturale, lansări de carte, fac presiuni pe primării şi pe administrații locale, 
plângeri penale pentru comemorări religioase, impun ora obligatorie de holocaust în şcoli, denigrează 
jurnalişti independenţi, obligă Corul Armatei să şteargă piese de pe YouTube, intimidează minori şi 
ameninţă librării care vând cărţi incomode. Toate aceste provocări constituie un veritabil terorism cultural 
care mai devreme sau mai târziu va avea efecte nocive pentru liniştea socială, va genera fapte mult mai grave 
decât ce au inclus ei în raport şi din nefericire tot pe români vor da vina. Dar vina aparţine tovarăşilor de la 
institutul Elie Wiesel, care este un adevărat generator de antisemitism artificial care bagă băţul prin gard şi 


continuă să împungă lupul adormit al românismului. 


Nu putem vorbi în România de antisemitism real. Câţi iudei au fost omorâţi în România în ultimii 34 de ani? 
Câţi iudei au fost bătuţi pe stradă pentru simplul fapt că erau iudei? Câte sinagogi au fost incendiate? Câte 
proprietăţi le-au fost confiscate în mod abuziv iudeilor din România? Chiar dacă aceste lucruri s-ar 
întâmpla, orice iudeu e protejat de lege, la fel ca orice alt cetăţean român. Nu există nicio lege care să le 
interzică să aibă parte de protecţie legală. Ba chiar, În România, există o lege specială, de combatere a 
antisemitismului, prin care orice critică la adresa unui iudeu sau unui grup de iudei poate să îi aducă un 
dosar penal celui ce a îndrăznit să-şi exercite dreptul la liberă exprimare. În paralel, în România nu există 


nicio lege similară care să protejeze românii, nu există o lege de combatere a antiromânismului. 


Neomarxiştii de la institutul antiromânesc Elie Wiesel şi-au făcut o meserie din a scoate antisemitism din 
piatră seacă. Comemorarea unor personalităţi românești, promovarea unor cărți, rostirea unei poezii în 
public (dacă autorul ei a fost legionar), purtarea unui tricou cu un personaj istoric sau simbol pe care aceştia 
nu-l agreează, un discurs pro-românesc, exprimarea opiniilor pe care aceştia nu le tolerează pe Internet sau 
la televizor, orice activitate naționalistă în folosul neamului, comercializarea de antichităţi (care fac referire 
la Mişcarea Legionară sau Ion Antonescu) sau chiar o zvastică desenată pe un zid în boscheţi constituie 
„cazuri grave” de antisemitism. Aceştia îşi imaginează că un român care ascultă un discurs despre partizanii 
anticomuniști din munţi, care vede portretul unui legionar, care citeşte o carte, în mod „magic şi miraculos” 
va ajunge să urască de moarte iudeii şi alte minorităţi, că acesta va putea deveni un al doilea Hitler care să 


omoare şase milioane de oameni. 


În concluzie, institutul Elie Wiesel o dă în penibil încercând să găsească antisemitism peste tot, dar mai ales 
vinovaţi care să ajungă în spatele gratiilor. Pentru sănătatea socială şi morală, dar şi pentru apărarea 
drepturilor omului, acest institut trebuie desființat. De banii pompaţi în el se pot face centre pentru copii sau 


un institut public care chiar apără interesele românilor. 


Vă îndemnăm să distribuiţi apelul nostru pentru abrogarea legilor antiromânești pentru ca 


drepturile noastre să nu fie sugrumate în somnul cel de moarte. 
Biroul de presă al Comunităţii Identitare 


Distribuie 


